OpenLLM-France/wikimedia huggingface dataset:
# Moés

Un moés (obin mouos, mois o coér mos) ch’est unne emzures ed tans qu’a dure 30 o 31 jors (fauqu’un moés février tous chakes quate ans qu’i dure 28 jors). Dins unne ainnèe, i nd’o 12 moés.
# Eutuile

- 50° 02′ 37″ N 2° 40′ 09″ E / 50.0436111111, 2.66916666667
Eutuile ( Authuille in frinsé ) ch' est eune conmeune picarte, située dins ch' départmint del Sonme et pi dins l'région Picardie.

## Aménistrachon

Lisse d’chés maires :
| innées | innées | Idintité | Étitchète | Qualitè |
| Mars 2001 | 2014 | Régis Schoonheere | | |
| Toutes chés données is n'sont poin coère connues. |||||

## Démografie

Évoluchon démografike (Source : Insee) :
| 1962 | 1968 | 1975 | 1982 | 1990 | 1999 | 2006 |
| 110 | 112 | 123 | 144 | 162 | 167 | 165 |
| Nombe r'tenu édpu 1962 : populachon sans doubes conptes |||||||

## Notes pi référinches

* ↑ ércinsemint d’2006

### Loïens intarnètes

* Eutuile dseur ch’site ed l'Institut géographique national
# Everest

Echl' Everest o mont Everest, ch'est eune montaingne située dins l'cainne éd l' Imalaïa, à l'frontière intre ch'Népal et l'Kine (Tibet). Sin altitude est ed 8 848 mètes et ch'est ch'pus grind sommet dech monne au-dsus du nivieau del mér.
# Fachime

Ech fachime o faschime (d'echl'italien fascismo qui vient d’fascio, un foaicieu), ch'est unne idiologie politike pi unne foaichon d'gouverner qui s'caractériztte per echl'autoritarime, el conchintracion d'ches povoérs inte ches mans d'un seu onme, un nacionnalime estrémisse avuc souvint unne agressivitè conte ches eutrés nacions (qui put mner à l'dgère) et donc un militarime fort. Ech fachime, dsous s'fourme italienne invintèe dins ches ainnèes 1920 in Italie, i s'caractérise étou per un anti-conmunnime (ech fachime ch'est minme istorikmint unne réaccion violinte conte el montèe d'ech conmunnime in Italie aprés l'Prumière Djérre mondiale. Ches politike fachisses, is font souvint unne organnisacion économike erjétant ch'libéralime pi faveurisant ch'corporatime (ches corporacions d'métiers).
Ech régime fachisse ech pus connu ch'est ch'prunmier, chti-lo à Benito Mussolini in Italie inte 1922 pi 1944. Adolf Hitler il o 'tè granmint inspirè pèr Mussolini por fonder sin idiologie : ch'nazime. Moais unne grande difrinche inte ech nazime pi ch'fachime, ch'est qu'ech nazime ch'est unne idiologie antisémite, ech fachime nin.

## Estinsion

Per estinsion, os lonme souvint, dins lingache populoaire, fachime toute tindanche autoritoaire o dictaturiale, moais étou ches régimes qui rsanntte à ches siens à Benito Mussolini pi Adolf Hitler, minme si qu'por Hitler ch'étoét ch'nazime, unne idiologie prés d'ech fachime pi qu'i s'in o inspirè.
# Eutieule

- 50° 08′ 40″ N 2° 22′ 18″ E / 50.1444444444, 2.37166666667
Eutieule ( Authieule in frinsé ) ch' est eune conmeune picarte, située dins ch' départmint del Sonme et pi dins l'région Picardie.

## Aménistrachon

Lisse d’chés maires :
| innées | innées | Idintité |
| mars 2008 | 2014 | Michel Herbin |
| mars 2001 | 2008 | Lionel Manner |
| Toutes chés données is n'sont poin coère connues. |||||

## Démografie

Évoluchon démografike (Source : Insee) :
| 1962 | 1968 | 1975 | 1982 | 1990 | 1999 | 2006 |
| 244 | 247 | 283 | 300 | 319 | 356 | 329 |
| Nombe r'tenu édpu 1962 : populachon sans doubes conptes |||||||

## Notes pi référinches

* ↑ Source : Ech jornal Le courrier picard (édichon Région d'Anmien) du 1 d’avri 2008 (ch'est ti un pichon d'avri...)
* ↑ ércinsemint d’2006

### Loïens intarnètes

* Eutieule dseur ch’site ed l'Institut géographique national
* Eutieule dseur ch’site del Conmeunité d’Conmeunes du Dourlinoé
* Portal dech Sindicat Mixte d’chés Vals d'Eutie, Niève pi Sonme
* Site du Syndicat Mixte dés Vals d'Eutie, Niève pi Sonme
# Fabe/Eùl guérnoule pi ch'beu

Ches fabes éd La Fontaine érterduites in Picard d'Ât;
vir:
Patwas d'Ât'

# Eùl guèrnouye èt l’ beùf (El guérnoule pi ch'beu)

Vlà qu’ ène guèrnouye a vu in beûf
Qui li a san.neu d’ ène bèle taye.
Èle qu’ èle n’ étwat, é tout’, gneu pus grosse qu’ in m’ptit eùf,
Anvieûse, eùs rètét, èt s’ éfèle, èt s’ travaye
Pou ratrapeu ç’ grande biète-là é grocheûr;
É disant : " Raviseuz bieu, m’ seûr;
D’ a-t-i asseuz ? Disèz l’. J’ i sû-t-i arivée ? "
" Non dë ! " " J’ é rèussi ? " " Non co ! " " Ç’ cóp-chi cha-i-eùt ? "
" Oh non ! A bieu long preus ! " L’ pëtite écèrvèlée
S’ a éfleu tant qu’ èle a kèrveu.
Eùl monde eùt répli d’ jés qui n’ sont gneu pus malènes;
Tout bourjwas veut bati à l’ môde dès grands sègneûrs;
Tous lès m’ptits princes ont leûs ambassadeûrs;
Lès marquis veut’të dès mèskènes.

## Chites intarnètes

* Chite du Musée Jean de La Fontaine
* L'intégrale éd La Fontaine. Fabes aveuc dessins par Willy Aractingi
* Euves in plusieus formats su Gutenberg.org
* Chite éd l'association pour ech Musée Jean de La Fontaine
* Ches fabes din d'autes langues
* Victor Lefèvre (1822-1904) : Fabes éd La Fontaine intarprétées par Coco Lulu (1898) din el langue populoère du wartier d'Marolles (Brusselle).
* Imagerie populaire : Fabes éd La Fontaine (19..).
* La Fontaine.net
# Eùl carbô èt l’ èrnârd

Ches fabes éd La Fontaine érterduites in Picard d'Ât;
vir:
Patwas d'Ât'
Eùl carbô èt l’ èrnârd eùt in fâbe dë jeans de la fontaines.

# Eùl carbô èt l’ èrnârd (L'cornaille pi chl'érnèrd)

Eùl méte carbô, su in-n-arbe bieu pèrcheu
Tënwat dés s’ gros bèc in froumâje.
Eùl méte èrnârd, pa ç’ flér-là ratireu,
Ii a t’nu quasi té ramiâje :
" Éh, bonjoû, Mossieu du Carbô.
Quô ç’ quë vos ètes joli ! Èt qu’ vos m’ aveuz l’ ér biô !
Sans minti, sèz, si vo parlâje
Eùt à l’ av’nant dë vo pleumâje,
Vos ètes eùl fin pus biô dès ciuns qui vit’të chi. "
Vlà no carbô binése come on n’ d’ a gneu l’ idée;
Pou moutreu s’ vwa, sans fé d’ chichi
Il oûve eùs bèc tout grand, èt lèye kè.i s’ vanée.
L’ èrnârd, bieu seûr, eùl prét èt dit : " Eùm bon mossieu,
Apèrdeuz qu’ in-n-avissieû
Vit toudis su l’ conte du ciun qui l’ acoute.
Poûr mi, l’ lëçon vôt bieu in froumâje, j’ n ‘ é gneu d’ doute. "
Eùl carbô, onteûs, mô contét,
A jureu n’ mîlète târd qu’ on l’ ârwat pus jamés.

## Chites intarnètes

* L'intégrale éd La Fontaine. Fabes aveuc dessins par Willy Aractingi
* Euves in plusieus formats su Gutenberg.org
* Chite éd l'association pour ech Musée Jean de La Fontaine
* Ches fabes din d'autes langues
* Victor Lefèvre (1822-1904) : Fabes éd La Fontaine intarprétées par Coco Lulu (1898) din el langue populoère du quartier d'Marolles (Brusselle).
* Imagerie populaire : Fabes éd La Fontaine (19..).
* La Fontaine.net
# Fabe/Ech laboureu pi ses éfants

          Chés fabes éd La Fontaine érterduites in Picard d'Ât;
vir:
Patwas d'Ât'
Live 5 • Fabe 9
          in Patwas d'Ât' = Eùl céssieu èt sès éfants
          in picard din bos = Ech laboureu pi ses éfants
          in frinsé = Le Laboureur et ses Enfants

# Eùl céssieu èt sès éfants (Ech laboureu pi ses éfants)

Ouvreuz, ouvreuz, fètes dès èfôrts;
Chô qui manque eùl mwins, c’eùt l’ ouvrâje.
In richârd dë céssieu, qui sétwat v’ni la môrt,
A rapleu sès éfants pou leû dîre sans dalâje :
" I fôt fé atinsion dë gneu vène l’ èritance
Quë nos ont lèyeu nos paréts.
In magót eùt mucheu là d’dés.
Jë n’ sé gneu jusse a.u; mès n’ mîlète dë soufrance
Va vos l’ fé dègoteu; vos d’ é véreuz ô d’bout.
Armouveuz bieu vo camp dis qu’ on âra fét l’ out’.
Foûyeuz, fouchneuz, fosseuz, èt n’ lèyeuz gneu ène friche
A.u l’min n’ passiche èt rpassiche. "
Eùl pa môrt, lès garchons vos artourn’të leû camp
Dôchi, dôlà, t’t avô; ôssi bieu qu’ ô d’bout d’ l’ an
I d’ a raporteu bran.mét d’ pus.
I n’ avwat gneu d’ magót. Mès l’ pa avwat so.u
Leû fé séti, avant d’ ète môrt,
Quë l’ travay, seûr, eùç’ t’ in trésôr

## Le Laboureur et ses Enfants (Collinet)

Travaillez, prenez de la peine :
C’est le fonds qui manque le moins.
Un riche laboureur sentant sa mort prochaine
Fit venir ses enfants, leur parla sans témoins.
« Gardez-vous, leur dit-il, de vendre l’héritage
Que nous ont laissé nos parents.
Un trésor est caché dedans.
Je ne sais pas l’endroit ; mais un peu de courage
Vous le fera trouver, vous en viendrez à bout.
Remuez votre champ dès qu’on aura fait l’août.
Creusez, fouillez, bêchez, ne laissez nulle place
Où la main ne passe et repasse. »
Le Père mort, les fils vous retournent le champ
Deçà, delà, partout ; si bien qu’au bout de l’an
Il en rapporta davantage.
D’argent, point de caché. Mais le Père fut sage
De leur montrer avant sa mort
Que le travail est un trésor.

## Chites intarnètes

* Chite du Musée Jean de La Fontaine
* L'intégrale éd La Fontaine. Fabes aveuc dessins par Willy Aractingi
* Euves in plusieus formats su Gutenberg.org
* Chite éd l'association pour ech Musée Jean de La Fontaine
* Ches fabes din d'autes langues
* Victor Lefèvre (1822-1904) : Fabes éd La Fontaine intarprétées par Coco Lulu (1898) din el langue populoère du wartier d'Marolles (Brusselle).
* Imagerie populaire : Fabes éd La Fontaine (19..).
* La Fontaine.net
# Fado

Ech fado ch'est un ginre musical portugais, constitué de cants populoaires mélancoliques accompagnès d'instrumints à cordes pinchées.
Chés tèmes prichipals deul fado ch'est el saudade, l’amour inaccompli, el jalousie, l' nostalgie des morts et du passé, l' difficulté à vivre, ech chagrin, l’exil …

## Quèques artisses

* Alfredo Duarte Marceneiro
* Amália Rodrigues (1920-1999), célèbe canteuses dé fado.
* Ana Moura
* António Zambujo
* Carlos do Carmo, fiu à Lucília do Carmo
* Carminho
* Claudia Costa
* Cristina Branco
* Dulce Pontes
* Fernando Maurício
* Fernando Machado Soares
* Katia Guerreiro
* Madredeus
* Mafalda Arnauth
* Maria da Fé
* Mariza
* Teresa Salgueiro
* Paulo de Carvalho
* Miguel de Barros
# Chés Diseux d’Achteure

Éch groupe Chés Diseux d’Achteure ch'est un groupe éd picardisants éd l’Amiénoés qu’i s’a épéni éd 1984 dusqu'à fin dix-neu chint quatré-vingt dix-neu.
Is ont écrit insanne des teskes in picard. Leus z-ouvrages d'écrivure collective is étoai'te inregistrés dsu des cassettes « audio ».
Chés Diseux d’Achteure, ch’étoait étou des « diries ».
Dins leus diries, Chés Diseux is tripotette à toute, in passant d’éch roman policier à l' scienche-fikchon, dé ll’érmanglure d'un mélodrame à un conte qui vous donne les freux. Is ont montré conme cho qu'éch picard ch'est eune langue vivante, et pi minme fin vertillante !

## Pour nin savoér éd puss dsu chés Diseux

* http://ches.diseux.free.fr/
* L'épopée de Chés Diseux d'Achteure, par Jean-Pierre Calais - YouTube

## Notes et pi référinches

* Il ont dessatché huit cassettes in toute.
# Chés Mile et Eune Nuits

Chés Mile et Eune Nuits ch'est des contes populaires anonymes d'origine persane pi indienne écrit in langue arabe.
Ch' sultan Shahryar condamne à mort esn' épouse infidèle. Pour ète cértain éd n' pus ète éd la dupe, i décide éd foaire tuer chaque matinée l' feume qu'il a épousée ech jour d'avant. Shéhérazade, el fille du grand vizir, ale s' propose d'épouser ch' sultan. Ale conte chaque nuit au sultan eune histoére dont l' suite est r'portée au lin·nemin. Alors ch' sultan n' peut poin trancher à tuer Shéhérazade. Il érporte l'écsécucion d' jour in jour pour connoète l' suite du récit débuté l' veille. Pti à pti, Shéhérazade s'foait bienv'nir pèr sin mari et pi finalemint, au bout d' mile et eune nuits, Shahryar érnonche à la tuer.
Quèques contes des Mile et Eune Nuits très connus:
* Aladin, o el Lampe mérveilleuse (liméro 19)
* Ali Baba et pi chés Quarante Voleus (liméro 24)
* Sinbad ch' Marin (liméro 373)
El prumière értradukchon in frinsé l'a té foaite pèr ch'picard Antoine Galland.
Quèques illustracions des Mile et Eune Nuits foaitees pèr ch' pinte persan Sani ol-Molk (1849-1856):

## Notes pi référinches

* Les Mille et Une Nuits édseur Gallica (BnF), tradukcion franchoèse pèr Galland (aveuc OCR pi vérsion audio pour malvouéyant)
* Les Mille et Une Nuits édseur Projet Gutenberg, tradukcion franchoèse pèr Galland
Édseur chés eutes prodjés Wikimédia :
* Chés Mile et Eune Nuits, édseur Wikimedia Commons
* Chés Mile et Eune Nuits édseur wikisource
* Chés Mile et Eune Nuits édseur wikiquote
# Chés Simpson

modifier
Chés «Dupuche» (The Simpsons in inglé, Les Simpson in frinsé) ch'est eune ju télévisée d' binde à dessins anméritchène créée pèr Matt Groening. O put vir chés Simpson d'puis l' 17 éd déchimbe 1989 su l' Fox Broadcasting Network.

## Producteus délégués

Lisse d'chés show runners din l'histoére d'chés Simpson :
* Saison 1 – 2 : Matt Groening, James L. Brooks pi Sam Simon
* Saison 3 – 4 : Al Jean pi Mike Reiss
* Saison 5 – 6 : David Mirkin
* Saison 7 – 8 : Bill Oakley pi Josh Weinstein
* Saison 9 – 12 : Mike Scully
* Saison 13 – achteure : Al Jean

## Bindes à dessins

Chés «Dupuche» ch'est chés Simpson értérduits in picard pèr Bruno Delmotte, aveuc:
* Omer (Homer), Marge, l' manman ch'est Zulma, et pi chés troés éfants Batisse (Bart), Cadie (Lisa) et Zélie (Maggie) et pi l' ville Springfield, ch'est Berdincourt.
* Flanders est Lagache. Monsieur Burns, Dubrin. Smithers, Duvinache… et pi étou Biaubite, Bietlo, Boudène, Carpentrie, Catoire, Dr Clette, Duhayon, Milou, Mol ...

## chinéma

* Les Simpson, le film (2007)

## Référinches

* les Simpson, camping in foufièle, (Értérduit par Bruno Delmotte ), éditions Jungle, (2014)
| Fichier:Stoner Bart (Imagicity 787).jpg | San Diego Comic-Con 2011 - Bartman (Bongo Comics booth) |
# Chés geins d'Anmiens (Canchon)

NOS BONS VILLAGEOIS o CHÉS GEINS D'ANMIENS, ch'est ène canchon à Pierre Dupuis (1874).
    Air : Ce sera bon pour les Parisiens. (Musike pèr Colmance)
1$^e$ COUPLET.
       Charlotte, feu att'ler no beudet,
       Pour Anmiens, o partons, ché sûr,
          Tu mettros da l'voaiture
          Chés fruits qui n'sont poen mûrs,
       Chés léguem' taquées qui nous restent,
       Tout ch' qué nos bestieux n' veutt'té poen,
       Feu 1' porter à chés geins d'Anmiens,
       Tout ch' qué nos bestieux n' veutt'té poen,
       Feu l' porter por el' vind' à chés geins d'Anmiens.
2$^e$ COUPLET.
       Feu preind' aussi da nos bass' cour
       El glangn' quo einne patt' d'écrasée,
          A n' né tout desséchée,
          Ché comm' einne arignée,
       Kan jel' l'erbé, cho m' foué del paign',
       Ej su sûr quai est dur' comm' du q'kien,
       Feu l'porter à chés geins d'Anmiens.
       Ej su sûr quai est dur' comm' du q'kien,
       Feu l'porter à chés geins d'Anmiens.
3$^e$ COUPLET.
       N'oublie point d' preindr' ech' pangnier d'eus,
       Equ' da l' grang' o z'avons r'trouvé,
          I son d' l'ennée passée,
          Chés glangnes y z'ont couvés ;
       Mi, j' n'aim' poen à vir' rien perdr',
       Leu cont'nu n' doit poen sintir boen,
       Portons' zé à chés geins d'Amiens.
       Leu cont'nu n' doit poen sintir boen,
       Portons' zé à chés geins d'Amiens.
4$^e$ COUPLET.
       I nou rest' koer' enn' tinn' ed' burr'
       Ki gno poen moyen d'ell' meinger,
          I feudro l'importer,
          Por eux, chés boen assez,
       I z'aval'ronl cho comm' del cremme,
       Kant ol' flair', y sen tou l' viu zouen,
       Feu l' porter à chés geins d'Anmiens.
       Kant ol' flair', y sen tou l' viu zouen,
       Feu l' porter à chés geins d'Anmiens.
5$^e$ COUPLET.
       T'iro trair' el' vak' ki mégri,
       El bett' lo est malad' j'nen su sûr,
          Sen lai y sen tou l' sur',
          Il o l' gou d' mouésissur',
       Nos cochons nen bouett'é poen enne goutt' ;
       Pulo ké d' l'éch'ter d'su no fien,
       Feu l' porter à chés geins d'Anmiens.
       Pulo ké d' l'éch'ter d'su no fien,
       Feu l' porter à chés geins d'Anmiens.
6$^e$ COUPLET.
       Por terminer no karkaison,
       Tu mont'ro chercher da ch 'grinié,
          Ez z'aricott' epi chés poais,
          Ki roull'nt ed'su ch' planqué ;
       Tous chés kos foitt' edsu leu ferdraingn',
       Por sen foaire ein molel d'argeint,
       Portons' zé à chés geins d'Anmiens.
       Por sen foaire ein molel d'argeint,
       Portons' zé à chés geins d'Anmiens.

## Notes

* NOS BONS VILLAGEOIS ou CHÉS GEINS D'ANMIENS
    CHANSON PICARDE
    Air : Ce sera bon pour les Parisiens.
    Chantée au Café-Concert de Paris, rue de la Hotoie, 40, par DUPUIS
    Paroles de DUPUIS, Musique de COLMANCE.
    Imp. Delattre-Lenoel, Anmiens (1874)

## Vir édzeur intarnète

* https://gallica.bnf.fr/ark:/12148/bpt6k6469860n/f1.item.r=Picarde
    Bibliothèque nationale de France, département Littérature et art, YE-7182 (391)
    Notice du catalogue : http://catalogue.bnf.fr/ark:/12148/cb30383250c
    Identifiant : ark:/12148/bpt6k6469860n
# Chés Schtroumpfs

Chés Schtroumpfs ch'est ène BD à Peyo aveuc ech mawais Gargamel pi sin cot Azraël.
| Peyo in 1990 | Moaison Schtroumpf dins ch' parc d'attrakcion d'Ankara. |
Édseur chés eutes prodjés Wikimédia :
# Chés dornes

Dins ch' nord deul Franche, èl « dorne » ( in frinsé La lande ) ch' est un type d'habitat naturel et pi ène formacion végétale particulière ( des fourrés dinses constitués d' plantes ligneuses basses aveuc moins éd deus mètes in heut ).
# Chés Gréber, (céramisses)

Chés Gréber, céramisses à Bieuvais.
* Johan-Peter Gréber (1820-1898), il o fondé l'fabrique in 1850
* Charles Gréber (1853-1935), sin fiu
* Pierre Gréber (1896-1965) , ech nveu à Charles
* Françoise Gréber (1925-1974), el fille à Pierre
* Henri-Léon Gréber (Bieuvais, 1855 - Paris, 1941), ch'est un ésculpteur et pi un céramisse. Il est ch'fiu à Johan-Peter Gréber et pi ch' frère à Paul pi Charles Gréber.
       Henri-Léon Gréber
El ménufacture ale o fonctionné dousqu'in 1962.

## à vir

* el Moaison Bordez-Greber, à Mouy (Oése) (architecte Fidélie Bordez)
* el Moaison Greber à Bieuvais (1911 - architecte Maurice Thorel)

## Loyens

* https://web.archive.org/web/20130521073627/http://patrimoine-de-france.com/oise/beauvais/usine-de-poterie-et-usine-de-gres-dite-manufacture-greber-53.php
* https://web.archive.org/web/20111130060723/http://patrimoine-de-france.com/oise/mouy/maison-bordez-greber-2.php
* http://grecb.monsite-orange.fr/page2grecbetgreber/index.html

## Référinches

* Jean Cartier, L'art céramique des Greber 1868-1974, Éditeur : Somogy , ISBN : 978-2-7572-0079-7 , 2007
* Jean Cartier, Céramiques de l'Oise : La Collection du Musée départemental de l'Oise, Somogy (Editeur ), 419 paches, ISBN : 2-85056-511-3 , 2001
* François Beauvy, Des assiettes de Pierre Gréber à dictons picards, Beauvais, Groupe de recherches et d'études de la céramique du Beauvaisis, Bulletin n$^o$ 40, ISSN 07-68-9772, 2009.
* Esprit de Picardie, liméro 10, p 30, 2012
* http://www.leparisien.fr/oise/les-greber-ceramistes-de-pere-en-fille-23-05-2004-2005002857.php
* Pierre Greber, Françoise Greber-Hebbrecht : Exposition, Musée départemental de l'Oise, Beauvais, 21 avril-20 juin 2004 , ISBN 2901290159
* Groupe d'Etudes et de Recherches de la Céramique du Beauvaisis, fondé in 1967
* https://web.archive.org/web/20140808062931/http://suite101.fr/article/ceramique-de-greber-extraordinaire-et-meconnue-a5426
# Chés Muppets

Chés Muppets ch'est des cabotans créées pèr l'améritchin Jim Henson (1936-1990).
| Jim Henson | Fichier:KermitBeinGreen.jpgKermit the Frog |
# Chés Wèpes (Festival picard)

« Chés Wèpes », ch'est des festivals picards qui ont liu tous chés ans dins chés Heuts-d'Franche.
Chés festivals i sont organisès pèr l' Agince d'el région pour el langue picarde.
Ch'est des festivals qui sont à la fouos bourdonneu (conme l'insecte), bladjeur et pi surprènnant (conme un rude wèpe).

## Historike

Chés Wèpes ont tè créès pèr l' Union Tertous pour èl promocion d'èl langue picarde.

## Chés festivals

* 2015
** Chés Wèpes du Grand Beauvaisis : 24 éd sectimbe - 11 d' octobe 2015
** Chés Wèpes de la Côte Picarde : 25 juilet - 15 d' eut 2015
** Chés Wèpes Batellerie : 18 pi 19 éd juilet 2015
** Chés Wèpes Bocage-Hallue : 19 éd juin - 15 éd juilet 2015
* 2016
** Chés Wèpes du Grand Beauvaisis : 5 - 16 d' octobe 2016
** Chés Wèpes de la Côte Picarde : 22 éd juilet - 5 d'eut 2016
** Chés Wèpes Batellerie : 22 éd juilet - 5 d'eut 2016
** Chés Wèpes Bocage-Hallue : 17 éd join - 8 ed juilet 2016
* 2017
** Chés Wèpes Côte Picarde : 23 éd juilet - 19 d'eut 2017
** Chés Wèpes Territoire Nord Picardie : 16 - 30 ed séctimbe 2017
** Chés Wèpes du Grand Beauvaisis : 14 - 21 d' octobe 2017
* 2018
** Chés Wèpes du Grand Beauvaisis : 5 - 16 d' octobe 2018
** Chés Wèpes de la Côte Picarde : 21 éd juilet - 6 d' eut 2018
** Chés Wèpes Batellerie : 22 ed juilet 2018
** Chés Wèpes Territoire Nord Picardie : 14 - 30 ed séctimbe 2018
* 2019
** Chés Wèpes du Grand Beauvaisis : 4 - 19 d' octobe 2019
** Chés Wèpes de la Côte Picarde : 19 ed juilet - 5 d'eut 2019
** Chés Wèpes Territoire Nord Picardie : 6 - 28 ed sectimbe 2019

## Notes pi référinches

* « Chti-lo, ch’est un rude wèpe ! »

## Loyens

* https://web.archive.org/web/20200528030122/https://languepicarde.fr/ches-wepes/
* https://www.dailymotion.com/cheswepes
# Ein acoutant l’Cloque de l’Toussaint (poémes)

Ein acoutant l’Cloque de l’Toussaint - Rédriyes picardes ch'est des poémes à Philéas Lebesgue publiés in 1939. Chés poémes i sont écrits in picard éd l'Oèse. Philéas Lebesgue il étoait éd L'Neuville-Weu dimpré d'Bieuvais.

## Éstrait du poéme Man Laïde pache 19
### Man Laïde

Man Laïd' ch'est unhn' fanm' d'attaque ; Tout l'long de ch' c'min all' songne s'vaque, Pour qu'all' broute hl'heàrbe d'chés bords ; El dimainche, à l'meàsse, all' fait dire Un gros libera pour ses morts ; All' tir' deux sous d'puss de s'tir'lire Pour equ' chés chantr's i cantiont fort ;

## Éstrait du poéme L'pauve Manman pache 31
### L'pauve Manman

D’pus qu’os avons peàrdu no fieu –
Il est mort à la ghieàrr’ quéqu’ part dins l’fond d’un treu, Emaglé, brzillé, conme un vér sous unhn’ reùye –
J’ai obliyé tous mes canchons… Des foeis, quand j’raveùd’ mes keuchons, Ej seins tout d’ein un coup qu’mes yeux i sont pleins d’yeùye…

## Notes

* Ein acoutant l'Cloque de l'Toussaint, Rédriyes picardes, Grandviyé (Oése), imprimerie éd «L'Hebdomadaire picard», 46 paches (1939)
* vir : http://www.maisons-ecrivain-picardie.fr/ecrivains-celebres-picardie-textesdetail-l-pauve-manman-fr-15-17.html
# El Belle (Biére)

El Belle ch'est ène biére picarte foaite à Vilèr-Tornelle (Sonme).
Chés biéres El Belle ale sont brassées dins l' grande tradicion berche des biéres à férmintacion heute.
* El Belle Blonde 4,1°
* El Belle Blonde Dorée 6,5°
* El Belle Brune 7,0°
# Eduard Hrkal

Eduard Hrkal ch'est un lingwisse otrichien.
Eduard Hrkal il o rincontrè Alcius Ledieu quand il étoait coèr étudiant et pi qu'il écrivoait es tèse éd fin d'études édseur el granmoaire du patoés d' Démuin.
El granmoaire historike du patoés dé Démuin al o tè écrite in 1895 et pi imprimè in partie (§§ 1-54), el meume innée, dins lé « Programme » éd l'École réale supérieure dé Krems édseur ech Danube (Basse-Otriche). Ch' traval lo il est basé édseur ch' Le Petit Glossaire du, patois de Démuin, publiè pèr Alcius Ledieu in 1893.

## Quèques écrivures à Eduard Hrkal

* Eduard Hrkal, GRAMMAIRE HISTORIQUE DU PATOIS PICARD DE DEMUIN , Revue de philologie française et de littérature , recueil trimestriel , publié par Léon Clédat, professeur à l'université de Lyon, 24e année , librairie H. Champion, éditeur, 5 quai malaquais, Paris (6e) , pages 118 - 277 (1910)
* Eduard Hrkal, Introduction à la langue tsigane d'Europe centrale avec un dictionnaire , Éditeur : Harrassowitz, Leipzig (1940)
* Prof. Eduard Hrkal, Der etruskische Gottesdienst: Dargestellt nach den Agramer Mumienbinden (Ch' culte étrusque : Erprésintè d’apré ches loyens des Agramers) - Mumienbinden mit einer grammatischen skizze und uebersetzungen der bis jetzt analysierbaren inschriften, Gerold & Co, Wien (1947)

## Notes

* Eduard Hrkal - Grammaire historique du patois picard de Démuin , Revue de philologie française, T.24, 1910 ( vir gallica )
    vir : https://web.archive.org/web/20220908010150/https://pdfslide.fr/download/link/eduard-hrkal-grammaire-historique-du-patois-picard-de-demuin-revue-de-philologie-francaise-t24-1910gallica